

**NÁVRH**

**UZNESENIE MESTSKEJ RADY V SKALICI**

**č.**

zo dňa

k návrhu .Správa o činnosti a výsledky hospodárenia *za rok 2020- Mestská knižnica Skalica*

|  |  |
| --- | --- |
| Číslo materiálu: |  |
| Predkladateľ: | Ľubica Rozborilová, riaditeľka Mestskej knižnice Skalica |

Mestská rada v Skalici odporúča Mestskému zastupiteľstvu v Skalici zobrať na vedomie Správu o činnosti a výsledkoch hospodárenia Mestskej knižnice Skalica za rok 2020.

**2. Dôvodová správa**

Každý rok predkladáme na rokovanie Mestskej rady v Skalici a Mestského zastupiteľstva v Skalici Správu o činnosti a výsledky hospodárenia Mestskej knižnice Skalica za predchádzajúci rok.

V roku 2021 sme správu nepredkladali z dôvodu sťahovania oddelení Mestskej knižnice Skalica do priestorov Domu kultúry v Skalici. Robíme tak preto dodatočne v roku 2022.

**3. Materiál**

**Mestská knižnica Skalica**



**Správa o činnosti**

**a výsledky hospodárenia**

**za rok 2020**

Predkladateľ: Rozborilová Ľubica

riaditeľka Mestskej knižnice Skalica

Skalica, november 2021

**IDENTIFIKÁCIA ORGANIZÁCIE**

**Názov:**  Mestská knižnica Skalica

**Sídlo organizácie:** Námestie slobody 142/4, 909 01 Skalica

**Zriaďovateľ:**  Mesto Skalica

**Kontakt:** tel.: 034 6903/410-413 e-mail: [info@kniznica.skalica.sk](mailto:info@kniznica.skalica.sk)

**Forma hospodárenia:** rozpočtová organizácia

**Riaditeľka:** Ľubica Rozborilová

**Adresa webovej stránky:** [http://www.kniznica.skalica.sk](http://www.kniznica.skalica.sk/)

**VŠEOBECNÁ CHARAKTERISTIKA ORGANIZÁCIE**

Mestská knižnica Skalica ( ďalej len knižnica ) je od 9. 10. 2009 rozpočtovou organizáciou Mesta Skalica. Ako samostatný právny subjekt vystupuje v právnych vzťahoch vo svojom mene, nadobúda práva a povinnosti a má majetkovo- právnu a pracovno- právnu zodpovednosť vyplývajúcu z týchto vzťahov.

Knižnica utvára a sprístupňuje univerzálny knižničný fond formou absenčných i prezenčných výpožičiek. Hlavné poslanie knižnice sú kvalitné knižnično- informačné služby, kedy sa vytvárajú podmienky pre podporu celoživotného vzdelávania obyvateľov Skalice i širokého okolia.

Knižnica je verejnou knižnicou mesta Skalica. Poskytuje ústne i písomné informácie, pracuje individuálne s používateľom, organizuje informačno- vzdelávacie i kultúrno- spoločenské podujatia. Knižnica zabezpečuje rovný prístup k informáciám pre všetkých ľudí bez rozdielu. Je to neutrálne miesto pre stretávanie a komunikáciu ľudí rôznych záujmových i vekových skupín.

Vo svojej činnosti , hlavne pri usporiadaní podujatí pre verejnosť, knižnica spolupracuje aj s inými organizáciami mesta.

**Knižničný fond tvoria:**

-knihy

-regionálna tlač

-periodiká

-hudobniny: noty a partitúry

-zvukové dokumenty

**Knižnica má svoj fond rozdelený v oddeleniach:**

- oddelenie odbornej literatúry

- internetová študovňa a oddelenie umelecko-vednej literatúry

- oddelenie pre deti a mládež do 15 rokov

- oddelenie beletrie

**Knižnica poskytuje:**

*základné služby ( zdarma )*

- absenčné výpožičné služby ( mimo priestorov budovy )

- prezenčné výpožičné služby ( v knižnici)

- prolongáciu výpožičnej lehoty

- revíziu dokumentov

- pomoc pri vyhľadávaní a výbere literatúry

- služby internet- prístup na internet v internetovej študovni

*špeciálne služby ( spoplatnené podľa cenníka)*

- medziknižničnú výpožičnú službu s knižnicami každého typu z celého Slovenska

- sprostredkovanie medzinárodnej medziknižničnej služby

- rezervovanie požadovaných dokumentov

- reprografické služby

*ďalšie služby*

- kultúrno- výchovné a informačno- vzdelávacie aktivity

Od novembra r. 2011 je knižnica správcom bývalého Jezuitského kostola sv. Františka Xaverského v Skalici.

**Cieľové skupiny:**

Svojou činnosťou oslovuje knižnica cieľové skupiny.

- deti a mládež

- zdravotne postihnutí ( najmä spolupráca so Zeleným domom, Špeciálnou základnou školou )

- seniori

- ostatní

**Doplňovanie, spracovanie a ochrana knižného fondu**

Fond knižnice tvoria knihy, periodiká a špeciálne dokumenty ( CD nosiče ) hlavne

v slovenskom a českom jazyku. V každom oddelení sú aj knižničné jednotky v iných jazykoch.

Knižničné jednotky sa získavajú kúpou z kníhkupectiev, cez internet, alebo cez ponuky obchodníkov, ktorí knižnicu priamo navštívia. Knihy sa vyberajú podľa dostupnosti na trhu (prednosť majú knihy novo vydané), podľa požiadaviek čitateľov a tiež podľa ich ceny. Fond sa obohacuje i o dary od obyvateľov.

V roku 2020 bol ročný prírastok knižničných jednotiek 628, z toho kúpou bolo 274 kníh, darom 255 a náhradou za stratený dokument bolo zaevidovaných 99 kníh.

K 31.12.2020 bol počet knižničných jednotiek 35 186. Odbornej literatúry pre dospelých bolo 11 462, krásnej literatúry pre dospelých 16 182, odbornej literatúry pre deti 1 741 a krásnej literatúry pre deti k 31. 12. 2020 bolo 5 801.

Z dôvodu straty knihy, zastarania alebo poškodenia bolo ku koncu roku vyradených 5 kníh.

Počet dostupných periodík v Mestskej knižnici je 13, z toho zahraničné je 1.

**Spracovanie knižničného fondu**

Celý knižničný fond- knihy, periodiká i audiovizuálne dokumenty sú spracované automatizovane cez systém Dawinci. Každá knižničná jednotka ( okrem audiovizuálnych dokumentov ) je po spracovaní zaradená do voľného výberu jednotlivých oddelení. Fond je prístupný k nahliadnutiu aj cez on- line katalóg na adrese [http://www.kniznica.skalica.sk](http://www.kniznica.skalica.sk/).

V minulom roku sme mali vytvorenú novú webovú stránku s novým dizajnom, nakoľko tá predchádzajúca prestala byť funkčná. Záujemcovia si cez ňu môžu pozrieť dostupnosť literatúry, môžu si ju rezervovať, prípadne ak je voľná objednať k výpožičke. Takisto si môžu pozrieť i stav svojho konta na čitateľskej karte.

|  |  |
| --- | --- |
| Knižničné jednotky spolu 35 186 | |
| z toho | knihy a zviazané periodíká 35 048 |
|  | audiovizuálne dokumenty 138 |
| z r. 1 | odborná literatúra pre dospelých 11 462 |
|  | krásna literatúra pre dospelých 16 182 |
|  | odborná literatúra pre deti 1 741 |
|  | krásna literatúra pre deti 5 801 |
| Počet titulov dochádzajúcich periodík 13 | |
| z toho zahraničné periodiká 1 | |
| Ročný prírastok knižničných jednotiek 524 | |
| v tom | Kúpou 284 |
|  | povinným výtlačkom 0 |
|  | Darom 213 |
|  | Náhradou 27 |
|  | bezodplatným prevodom 0 |
| z r. 15 | audiovizuálne dokumenty 0 |
|  | elektronické dokumenty 0 |
| Úbytky knižničných jednotiek 5 | |
| Knižničné jednotky vo voľnom výbere 35 048 | |
| Knižničné jednotky spracované automatizovane 35 186 | |

**Používatelia**

V roku 2020 navštívilo knižnicu a jej podujatia 4 614 ľudí.

Aktívnych používateľov bolo 690 z toho detí do 15 rokov 175.

|  |  |
| --- | --- |
| Aktívni používatelia | 690 |
| z toho používatelia do 15 rokov | 175 |
| Počet obyvateľov v sídle verejnej knižnice | 15 437 |
| Návštevníci knižnice spolu | 4 614 |
| z toho počet návštevníkov podujatí | 518 |
| Návštevníci online služieb | 758 |

**Výpožičné služby**

V r. 2020 bolo spolu absenčných i prezenčných výpožičiek 14 314. Z toho si čitatelia absenčne vypožičali 1 489 knižničných jednotiek z odbornej literatúry pre dospelých, 9 498 krásnej literatúry pre dospelých, 833 odbornej literatúry pre deti a 2 901 krásnej literatúry pre deti. Periodík bolo požičaných 93 a prezenčných výpožičiek bolo 210.

Čitatelia využívajú možnosť medziknižničnej výpožičnej služby. V roku 2020 bolo

z iných knižníc vyžiadaných 9 titulov a Mestská knižnica Skalica poskytla na výpožičku knižniciam 11 knižničných jednotiek.

V danom roku sme pokračovali v ohlasovaní rezervácií používateľovi cez e-mailovú adresu či SMS, taktiež sme posielali oznamy o odložení objednaných tituloch a upozornenie o ukončení výpožičnej doby, či prekročení výpožičnej doby dokumentov.

Dôležitú úlohu zohráva individuálna práca s používateľom a knihou, individuálne konzultácie s čitateľom, pomoc pri výbere literatúry.

Výpožičnú službu sme mali obmedzenú, pre pandémiu. Nesmeli sa požičiavať periodiká,

Bol obmedzený počet kníh na výpožičku, nemohli sme sprístupňovať čitáreň ani internetovú študovňu. Mali sme aj pre verejnosť zatvorené.

|  |  |
| --- | --- |
| Výpožičky spolu 14 314 | |
| v tom | odborná literatúra pre dospelých 1 489 |
|  | krásna literatúra pre dospelých 9 498 krásna literatúra pre dospelých 14 729 |
|  | odborná literatúra pre deti 333 |
|  | krásna literatúra pre deti 2 901 |
|  | výpožičky periodík 93 |
|  | prezenčné výpožičky 210 |
| MVS iným knižniciam 11 11 | |
| MVS z iných knižníc 9 3541 | |

**Kultúrno- spoločenské podujatia a informačná výchova**

Mestská knižnica plánovala organizovať počas celého r. 2020 kultúrno- spoločenské podujatia pre verejnosť, deti MŠ, ŽS a Špeciálnu školu v Skalici, ale i pre školy okolitých obcí. Jej činnosť ale obmedzila pandémia COVID- 19. Mnoho podujatí, ktoré sme pripravili pre záujemcov, sme museli zrušiť, prípadne aspoň preložiť.

.

Každoročne sa knižnica zapája do podujatia Týždeň slovenských knižníc. Tento je vždy v marci. Počas mesiaca knihy sa organizujú vo väčšej miere hlavne prehliadky priestorov a fondu pre deti, rozprávkové dopoludnia a súťaže pre deti. V rámci Týždňa slovenských knižníc sa môžu noví čitatelia bezplatne zaregistrovať a tiež odpúšťame poplatky za upomienky .

|  |  |
| --- | --- |
| Vzdelávacie a kultúrno-spoločenské podujatia pre verejnosť | 17 |
| z toho informačná výchova | 3 |

**Plnenie príjmov a čerpanie výdavkov Mestskej knižnice Skalica**

**Čerpanie výdavkov**

|  |  |
| --- | --- |
|  | Plnenie |
| Mzdy | 43 240,54 |
| Odvody | 14 779,42 |
| Poistné | 0,- |
| Energie | 11 869,16 |
| Vodné, stočné | 262,23 |
| Poštové a telekomunikačné služby | 465,64 |
| Interiérové vybavenie | 0,00 |
| Všeobecný materiál | 3 890,16 |
| Knihy, periodiká | 4 414,08 |
| Reprezentačné | 0,- |
| Nákup softvéru | 0,- |
| Nájomné softvéru | 1 936,99 |
| Všeobecné služby | 6 625,82 |
| Poplatky a odvody | 289,90 |
| Stravovanie | 2 500,- |
| Prídel do sociálneho fondu | 535,81 |
| Odmeny zamestnancom mimoprac. pomeru | 4 511,55 |
| Školenie | 0 |
| Na nemocenské dávky | 0 |
| Spolu | 95 321,32 |

|  |  |
| --- | --- |
| **JEZUITSKÝ KOSTOL** |  |
| Názov | Plnenie |
| Energie | 3 214,37 |
| Vodné a stočné | 40,13 |
| Poštové a telekomunikačné služby | 0 |
| Všeobecný materiál | 0 |
| Údržba | 796,80 |
| Všeobecné služby | 4 183,35 |
| Spolu | 8 234,65 |

Celkom: 103 555,97

**Hospodárenie- príjmy**

|  |  |
| --- | --- |
|  | Príjmy |
| Príjmy spolu | 103 555,97 |
| Z toho- príjmy z rozpočtu mesta | 94 849,43 |
| - príjmy za služby v jezuitskom kostole | 3 564,30 |
| - príjmy za služby v knižnici | 3 183,20 |
| -z dobropisov | 1 959,04 |

**Výdavky celkom: 103 555,97**

**Príjmy celkom: 103 555,97**

**Jezuitský kostol sv. F. Xaverského**

Bývalý jezuitský kostol bol počas r. 2020 využívaný menej ako po minulé roky. COVID -19 obmedzila najmä na koncerty a civilné sobáše.

MESTO SKALICA

–––––––––––––––––––––––––––––––––––––––––––––––––––––––––––––––––––

Číslo:

Materiál na rokovanie

Mestského zastupiteľstva v Skalici

dňa

**Návrh**

**Správa o činnosti a výsledky hospodáreniaMestskej knižnice Skalica za rok 2020**

**Materiál sa predkladá na základe:**

plánu práce MsR a MsZ v Skalici na rok 2022,

**Obsah materiálu:**

1. Návrhy uznesení MsZ v Skalici

2. Dôvodová správa

**Materiál predkladá:**

Ľubica Rozborilová

Riaditeľka Mestskej knižnice Skalica

**Materiál vypracoval:**

Ľubica Rozborilová

Riaditeľka Mestskej knižnice Skalica

Skalica,



NÁVRH

UZNESENIE MESTSKÉHO ZASTUPITEĽSTVA V SKALICI

**č.**

zo dňa

**k návrhu .Správa o činnosti a výsledky hospodáreniaza rok 2020- Mestská knižnica Skalica**

|  |  |
| --- | --- |
| Číslo materiálu: |  |
| Predkladateľ:  Ľubica Rozborilová |  |

**1.Návrh uznesenia Mestského zastupiteľstva v Skalici**

Mestské zastupiteľstvo v Skalici ......................

**2. Dôvodová správa**